b'\n_START_ARTICLE_\nElvira Mendes\n_START_PARAGRAPH_\nElvira Mendes (Elvira Men\xc3\xa9ndez) (? - 2. prosinca 1022.) bila je kraljica Leona, prva supruga kralja Alfonsa V. Plemenitog._NEWLINE_Njezin je otac bio grof Menendo Gonz\xc3\xa1lez, sin Gonzala Men\xc3\xa9ndeza i Ilduare Pel\xc3\xa1ez. Prema Pelagiju iz Ovieda, Elvirina se majka zvala Mayor. Elvirina je sestra bila Ilduara Mendes, grofica Portugala._NEWLINE_Menendo je bio tutor Alfonsa V., za kojeg se Elvira udala oko 1015. Alfons je tada najvjerojatnije ve\xc4\x87 bio punoljetan. 1017. Elvira je Alfonsu rodila sina Bermuda III., koji je naslijedio oca 1028. godine._NEWLINE_Elvira je tako\xc4\x91er rodila k\xc4\x87er San\xc4\x8du, koja je bila starija od svog brata. Nejasno je kada je to\xc4\x8dno San\xc4\x8da ro\xc4\x91ena, a jedan izvor navodi da je to bilo 1013., \xc5\xa1to se \xc4\x8dini nemogu\xc4\x87im jer ona nigdje nije spomenuta kao izvanbra\xc4\x8dna k\xc4\x87i. Druga je mogu\xc4\x87nost da se Elvira udala te godine, i to mo\xc5\xbeda trudna._NEWLINE_Nakon \xc5\xa1to je umrla u prosincu 1022., Elviru su pokopali u bazilici sv. Izidora._NEWLINE_Elvira je bila baka San\xc4\x8da II. Kastiljskog i Garc\xc3\xadje II. Galicijskog.'